เรื่องร้องเรียน: ทางกทม.เขตพระนคร ได้มีการแจ้งแล้วว่าห้ามตั้งสิ่งของร้านค้าหรือแม้กระทั่งร่มทิ้งไว้บนฟุตบาททางเท้าและพื้นการจราจรหลังวัดชนะสงคราม ทำไมร้านนี้ถึงได้อภิสิทธิ์ตั้งได้ในวันจันทร์ที่ 2 มกราคม 2566   แจ้งทางเทศกิจสายด่วนไปก็แล้วไม่มีอะไรเกิดขึ้น  ขับผ่านมาก็ไม่มีการเก็บขึ้นรถไป  พนักงานเพิกเฉยต่อหน้าที่หรือมีส่วนเกี่ยวข้องอะไรกับร้านนี้รึเปล่าครับ
การดำเนินการของเจ้าหน้าที่: เจ้าหน้าที่สายตรวจเทศกิจชุด 255 ได้ลงพื้นที่ตรวจสอบ พบผู้ค้าฝ่าฝืนตลอดทั้งซอยฯ เจ้าหน้าที่ได้กวดขัน และประชาสัมพันธ์ ห้ามนำอุปกรณ์การค้า ทุกชนิด มาตั้งวาง ในที่สาธารณะ ข้างกำแพงวัด และเจ้าหน้าที่ได้ดำเนินการ จัดเก็บ อุปกรณ์การค้ามาสำนักงานเขต เพื่อดำเนินการเปรียบเทียบปรับผู้ค้ากระทำความผิดตาม พรบ.รักษาความสะอาดฯ
ความเห็นของผู้แจ้ง: วันจันทร์เก็บไปแล้วแค่เตียง1 เตียงเท่านั้น หลังจากเจ้าหน้าที่ไปร้านก็ยังเปิดต่อจนถึงกลางคืน ตั้งโต๊ะตั้งสิ่งของบนฟุตบาท เหมือนในรูปด้านซ้ายมือ
พื้นที่: แขวงชนะสงคราม เขตพระนคร กรุงเทพมหานคร